Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: is.” [9/1992. (I. 30.) AB határozat, ABH 1992. 59., 65.]
Paragraph Index: 344

37. § (3) bekezdése alapján a Kormány tagjai feladatuk ellátása körében rendeleteket adhatnak ki. Ezek azonban törvénnyel vagy a Kormány rendeletével és határozatával nem lehetnek ellentétesek. Végül az Alkotmány 44/A. § (2) bekezdése alapján a helyi képviselõ-testület a feladatkörében ren- 2002/87. szám deletet alkothat, amely nem lehet ellentétes a magasabb szintû jogszabállyal. Az R. kiadásával a miniszter a feladatkörében járt el az Étv. 62. § (2) bekezdés l) pontjában kapott felhatalmazás alapján. A felhatalmazás a helyi építészeti örökség védelme szakmai szabályainak rendeletben való megállapítására vonatkozott. Ezzel szemben a miniszter önkormányzati hatáskörrõl is rendelkezett törvénnyel ellentétes módon, ami az Alkotmány 37. § (3) bekezdésbe foglalt tilalomba ütközik. Az Alkotmánybíróság a 19/1993. (III. 27.) AB határozatában megállapította: „A végrehajtási jogszabályok — az alapszabály keretei között — elsõsorban olyan részletes szabályokat állapítanak meg, amelyek elõsegítik az alapszabály rendelkezéseinek a gyakorlati megvalósítását, értelmezik az alapszabályban használt fogalmakat. A felhatalmazás kereteinek túllépése — a jogforrási hierarchia rendjének megsértésén keresztül — alkotmányellenességet eredményez.” (ABH 1993. 431., 432—433.) Az Alkotmány 43. § (2) bekezdése szerint a helyi önkormányzati jogokat és kötelezettségeket törvény határozza meg. A fõváros kétszintû önkormányzati rendszerébõl következik, hogy az Ötv. 65/A. § (1) bekezdése arról rendelkezik: törvény határozza meg, hogy rendelkezései végrehajtására a fõvárosi közgyûlés, illetve a kerületi képviselõ-testület alkothat rendeletet. A tárgykört szabályozó Étv. 57. § (3) bekezdése ezt a megosztást egyértelmûen elvégezte: a helyi védetté nyilvánításról vagy annak megszüntetésérõl, továbbá a védettséggel összefüggõ korlátozásokról és kötelezettségekrõl a települési — fõvárosban a fõvárosi önkormányzat, illetve az általa szabályozott keretek között a kerületi — önkormányzat rendeletben dönt. E törvényi szabályozással ellentétes az R.

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes